Rareş Bogdan, despre întâlnirea cu liderul PSD: Nu știm exact o oră şi o locaţie, dar nu mergem în Kiseleff.
Prim-vicepreşedintele PNL Rareş Bogdan spune că încă nu sunt cunoscute ora şi locul întâlnirii dintre delegaţiile PNL şi PSD. Rareș Bogdan adaugă: "Nu vom merge în Kiseleff". Liderul liberal respinge ideea unei întâlniri Cîţu-Ciolacu.
"Legătura cu PSD este ţinută de preşedintele partidului cu preşedintele Partidului Social Democrat. Nu ştiu exact care este ora. În mod normal, în această seară vom sta de vorbă şi cu cei din PSD. Nu avem o oră şi o locaţie. Vă pot spune sigur că eu şi dl. Flutur nu vom merge în Kiseleff (sediul central al PSD – n.r.). Putem să ne vedem oriunde. Şi la în parc", spune Rareş Bogdan.Întrebat de reporter dacă are deja loc o întâlnire Cîţu-Ciolacu, Bogdan spune: "Sper că nu"."Nu cred, pentru că Florin Cîţu e preşedintele partidului nostru, suntem o echipă, avem o echipă de negociere. Deci sunt convins că nu a făcut o întâlnire fără să ne comunice. Am încredere că vom face întâlnirea în grupul agreeat şi votat în Biroul Naţional. Dl Cîţu probabil că e la guvern sau undeva, dar nu cred că are o întâlnire cu PSD în absenţa noastră", adaugă Rareş Bogdan.